b'\n_START_ARTICLE_\nCvetni okrogli\xc4\x8dar\n_START_SECTION_\nEkologija\n_START_PARAGRAPH_\n\xc5\xbdivi v odprti krajini na nizkem rastju in je pogosta travni\xc5\xa1ka vrsta po ve\xc4\x8dini obmo\xc4\x8dja raz\xc5\xa1irjenosti. Po parjenju samice zavijejo jaj\xc4\x8dno vre\xc4\x8dko v rastlinski list in jo zavarujejo s svilenimi nitmi._NEWLINE_Vrsta je raz\xc5\xa1irjena po skoraj vsej Evropi razen skrajnega juga in severa, od obale Atlantika do linije med finsko-rusko mejo in Kaspijskim jezerom na vzhodu. Poleg tega je bila, verjetno kot slepi potnik v po\xc5\xa1iljkah blaga ali rastlinskega materiala, zane\xc5\xa1ena tudi v Severno Ameriko, kjer je zdaj raz\xc5\xa1irjena predvsem v pasu nekaj sto kilometrov ob vzhodnih in zahodnih obalah severnih ZDA ter ju\xc5\xbene Kanade, podobno kot sorodna vrsta Enoplognatha latimana, ki pa je omejena na zahodni rob celine.'